STGT ยอดขายถุงมือยางพุ่ง
มีการวิเคราะห์กันว่า STGT จะสามารถทำกำไรสุทธิไตรมาส 3 ปี 63 ที่ 2,356 ล้านบาท เพิ่มขึ้น 2,150% จากงวดเดียวกันของปีก่อน และเพิ่มขึ้นถึง 123% จากไตรมาสก่อน
มีการวิเคราะห์กันว่า STGT จะสามารถทำกำไรสุทธิไตรมาส 3 ปี 63 ที่ 2,356 ล้านบาท เพิ่มขึ้น 2,150% จากงวดเดียวกันของปีก่อน และเพิ่มขึ้นถึง 123% จากไตรมาสก่อน
2 ต.ค. 2563

คุณค่าบริษัท
มีการวิเคราะห์กันว่า บริษัท ศรีตรังโกลฟส์ (ประเทศไทย) จำกัด (มหาชน) หรือ STGT จะสามารถทำกำไรสุทธิไตรมาส 3 ปี 2563 อยู่ที่ 2,356 ล้านบาท เพิ่มขึ้น 2,150% จากงวดเดียวกันของปีก่อน และเพิ่มขึ้น 123% จากไตรมาสก่อน ประกอบกับ ประเมินรายได้ปรับตัวสูงขึ้นเป็น 8,613 ล้านบาท เพิ่มขึ้น 186% จากงวดเดียวกันของปีก่อน และเพิ่มขึ้น 77% จากไตรมาสก่อน ผลดังกล่าวจากราคาขายเฉลี่ยถุงมือยางปรับตัวเพิ่มขึ้นเป็น 1.12 บาทต่อชิ้น จากเดิมราคาขายเฉลี่ยในไตรมาส 2/2563 อยู่ที่ 0.66 บาทต่อชิ้น
พร้อมกับความต้องการถุงมือยางยังสูงขึ้นต่อเนื่องจากกลุ่มประเทศยุโรปที่สถานการณ์กลับมาย่ำแย่ที่สอดคล้องกับมูลค่าการส่งออกถุงมือยางของประเทศไทยเดือน ส.ค. 2563 เพิ่มขึ้น 175% จากงวดเดียวกันของปีก่อน และเพิ่มขึ้น 26% จากเดือนก่อนหน้า
นับเป็นการปรับตัวขึ้นต่อเนื่องจากผลการดำเนินงานช่วงไตรมาส 2 สิ้นสุดวันที่ 30 กันยายน 2563 บริษัทมีรายได้จากการขายสินค้าขยับขึ้นมาอยู่ที่ 4,856.78 ล้านบาท จากงวดเดียวกันของปีก่อน 2,848.70 ล้านบาท เป็นผลจากยอดขายถุงมือยางเพิ่มขึ้นก้าวกระโดด ส่งผลให้บริษัทมีกำไรขยับยับขึ้นมาอยู่ที่ 1,056.77 ล้านบาท หรือ 1.06 บาทต่อหุ้น จากงวดเดียวกันของปีก่อน 173.17 ล้านบาท หรือ 0.20 บาทต่อหุ้น
ส่วนผลการดำเนินงานงวด 6 เดือนแรก สิ้นสุดวันที่ 30 มิถุนายน 2563 บริษัทมีรายได้จากการขายสินค้าขยับขึ้นมาอยู่ที่ 8,617.34 ล้านบาท จากงวดเดียวกันของปีก่อน 5,840.06 ล้านบาท ส่งผลให้บริษัทมีกำไรขยับขึ้นมาอยู่ที่ 1,478.66 ล้านบาท หรือ 1.49 บาทต่อหุ้น จากงวดเดียวกันของปีก่อน 329.77 ล้านบาท หรือ 0.62 บาทต่อหุ้น สะท้อนให้เห็นความแข็งแกร่ง
ทั้งนี้ ทำให้นักวิเคราะห์ บล.เคทีบี (ประเทศไทย) คาดกำไรสุทธิปี 2563 ที่ 5,747 ล้านบาท (เพิ่มขึ้น 806% จากงวดเดียวกันของปีก่อน) โดยคาดราคาขายเฉลี่ยถุงมือยางปี 2563 อยู่ที่ 0.90 บาทต่อชิ้น และ GPM อยู่ที่ 29% เนื่องจากประเมินว่าครึ่งหลังปี 2563 ยังมีแนวโน้มการเติบโตจากครึ่งปีแรก จากราคาขายถุงมือยางเพิ่มขึ้น 70% จากความต้องการของถุงมือยางที่ยังคงขยายตัว
รวมถึงคงกำไรสุทธิปี 2564 ที่ 6,132 ล้านบาท (เพิ่มขึ้น 7% จากงวดเดียวกันของปีก่อน) โดยคาดราคาขายเฉลี่ยถุงมือยางปี 2564 อยู่ที่ 0.90 บาทต่อชิ้น เนื่องจากคาดวัคซีน COVID-19 สามารถใช้ได้ในปี 2564
ดังนั้น ยังคงแนะนำ “ซื้อ” ประเมินราคาเป้าหมายที่ 116 บาท
…
ผู้ถือหุ้นรายใหญ่
รายชื่อกรรมการ